|
ⵉⵏⵙⵉ ⴷ ⵡⵓⵛⵛⵏ ⵢⴰⵏⵏⴰⵛ ⴰⵙⵉⴷⵉ ⵜⵓⵖⴰ ⴷⵉ ⵣⵎⴰⵏ ⵏⵏ ⵡⴰⵎⴰⵏ: ⵜⵓⵖⴰ ⵓⵛⵛⵏ ⴷ ⵢⵉⵏⵙⵉ ⵇⴰⵔⵏⴻⵏ, ⵎⵓⵏⴻⵏ ⵉⵜ ⴼⴰⵍⵍⴰⵃⵜ, ⵛⴰⵔⵣⴻⵏ ⵉⵎⴰⵏⴷⵉ. ⴰⵔⵎⵉ ⵢⴻⵎⵖⴰⵔ ⵉⵎⴰⵏⴷⵉ ⵏⵏⵉ, ⵢⵉⵡⴰⴹ, ⵢⵓⵣⴰⵖ, ⴰⵎⵊⴰⵔⵏⵜ, ⴰⵚⵚⴰⵔⴻⵡⵜⵏ, ⵊⴰⵎⵄⴻⵏ. ⵔⴰⵃⵏ ⴰⵜⵅⴰⵣⵏⴻⵏ ⴷⵉ ⵜⴰⵙⵔⴰⴼⵜ. ⵢⴰⵏⵏⴰⵙ ⵡⵓⵛⵛⵏ ⵉ ⵢⵉⵏⵙⵉ: " ⴹⴻⵔ ⴷⵉ ⵜⴰⵙⵔⴰⴼⵜ, ⵏⵛ ⴼⴰⵔⵖⴻⵖ ⵉⵎⴰⵏⴷⵉ ", ⵢⴰⴷⴷⴰⵔ ⵢⵉⵏⵙⵉ ⴷⵉ ⵜⴰⵙⵔⴰⴼⵜ, ⵢⴰⵄⴷⴻⵔ ⵉⵎⴰⵏⴷⵉ, ⴰⵔⵎⵉ ⵉⴽⴰⵎⵎⴻⵔ ⵢⴰⵏⵏⴰⵙ ⵡⵓⵛⵛⵏ: " ⴰⵇⵇⴰⵛ ⵜⵉⵙⴰⵢⵢⴰⵔⵙⴻⵜ ⵄⴰⵎⵎⴰⵔⴷ ⵉⵎⴰⵏⴷⵉ ⵉ ⵍⴰⵄⵡⴻⵍⵜ, ⴰⵜⵏⴰⵡⵉ ⵖⵔ ⵜⴰⴷⴷⴰⵔⵜ ⵉ ⵃⴰⵏⵊⴻⵔⵏ ". ⵢⴰⵛⵛⵓⵔⴷ ⵜⵉⵙⴰⵢⵢⴰⵔⵙⵜ ⵏⵏⵉ ⵢⴰⵙⵙⵉⵔⵢⵉ ⵜⵉⴷ, ⵉⴼⴰⵔⵖⵉⵜ ⵡⵓⵛⵛⵏ ⴷⵉ ⴰⵜⵅⴰⵏⵛⴻⵜ. ⵓⵛⴰ ⵢⴰⵏⵏⴰⵙ ⵉ ⵢⵉⵏⵙⵉ: " ⵉⵡⴰ ⵍⵍⴰⵀ ⵉⵀⵏⵏⵉⴽ, ⴰⵇⵇⴰ ⵅⴰⴳⴷ ⴰⵔⵔⴻⵖ ⵜⴰⵙⵡⴰⵔⵜ ⵢⴰⵏⵏⴰⵙ ⵢⵉⵏⵙⵉ: " ⴰⵎⴰ ⵏⴰⵛⵛⵉⵏ ⴷⵉ ⵎⴰⴷⴷⵓⴽⴰⵍ. ⵅⴰⵔⵔⵚ ⵛⵡⴻⵢⵜ ". ⵢⴰⵔⵔⴰ ⵅⴰⵙ ⵢⵉⵏⵙⵉ: " ⵡⴰⵅⵅⴰⵔ, ⵉⵡⴰ ⴱⴰⵄⴷⴰ ⵙⴰⵢⵢⴰⴱⴷ ⵜⵉⵙⴰⵢⵢⴰⵔⴻⵙⵜ ⵏⵏⵉ ⴰⵛ ⴷⴰⴳⵯⴳⵯⴰⵖ ⴰⵛⵡⴰⵢⵜ ⵉⵎⴰⵏⴷⵉ ⴰⵡⵢⵉⵜ ⵉⵜⴰⵔⵡⴰ ⵉⵏⵓ ". ⵢⴰⵏⵏⴰⵙ ⵡⵓⵛⵛⵏ: " ⵡⴰⵅⵅⴰⵔ ". ⵉⵙⴰⵢⴱⴰⵙ ⵜⵉⵙⴰⵢⵢⴰⵔⴻⵙⵜ, ⵢⴰⵛⵛⴻⵔⵉⵜⵉⴷ ⵓⵛⴰ ⵢⴰⵏⵢⴰⴷ ⴷⴰⵢⵙ, ⵢⴰⵏⵏⵓⴼⴼⴰⵔⴷ ⴷⴳ ⵎⴰⵏⴷⵉ. ⵢⴰⵙⵙⵉⵔⵢⵉⵜ ⵉⴷ ⵡⵓⵛⵛⵏ ⴰⵎ ⵓⵔ ⵜ ⵢⴰⵣⵔⵉ, ⵓⵛⴰ ⵢⴰⵔⴱⵓⵜ, ⵢⴰⵇⵇⴰⵏ ⵜⴰⵙⵔⴰⴼⵜ. ⵉⵔⵓⵃ ⴰⵔⵇⴰⵏⵜⵉⴷ ⵜⴰⵔⵡⴰ ⴰⵏ ⵢⵉⵏⵙⵉ, ⴰⵏⵏⴰⵏⴰⵙ: " ⵎⴰⵏⵉ ⵢⴰⵍⵍⴰ ⴱⴰⴱⴰⵜⵏⴻⵖ? ". ⵢⴰⵏⵏⴰⵙⵏⵏ ⵡⵓⵛⵛⵏ: " ⴱⴰⴱⴰⵜⵡⵓⵎ, ⵢⴰⴱⴱⵓⵅⵙⵉ ⴷⵉ ⵜⴰⵙⵔⴰⴼⵜ " ⵢⴰⵙⵙⵉⵡⴰⵍⴷ ⵢⵉⵏⵙⵉ ⵣⵉ ⵜⵙⴰⵢⵢⴰⵔⴻⵙⵜ ⵏⵏⵉ ⴰⴷⵢⴰⴱⵓ ⵡⵓⵛⵛⵏ, ⵢⴰⵏⵏⴰⵙ: " ⵓⵔ ⵙⵅⴰⵔⵔⵉⴽ ⵅ ⵜⴰⵔⵡⴰ ⵉⵏⵓ ⴰ ⵄⴰⵎⵎⵉ ⵢⴰⵃⵢⴰ ". ⵓⵛⴰ ⵢⴰⴷⴷⴰⵔⴷ ⵢⵉⵏⵙⵉ ⵣⵉ ⵜⵙⴰⵢⵢⴰⵔⴻⵙⵜ ⴷⴰⵔⵄⴻⵏⴰⵙ ⵜⴰⵔⵡⴰ ⵏⵏⵙ. ⵢⴰⵏⵏⴰⵙⴻⵏ: " ⴰⵇⵇⴰ ⵡⵓⵛⵛⵏ ⴷ ⴰⵎⵎⵉⵙ ⵏ ⵍⴰⵃⵔⴰⵎ, ⵜⵓⵖⴰ ⵢⴰⵅⵙ ⴰⴷⴰⵢⵉ ⵉⵏⴰⵖ, ⵎⴰⵛⴰ ⵜⴰⵃⵍⴰⵢⵎⴰⵛⵜ ⵉⵏⵓ |
